تورکیه مالی ده اردونینگ قرارگاهلریگه قره ته اویوشتیریلگن ترورچیلیک هجومنی قاره لب بو مملکت نینگ خلقی و حکومتی گه حیاتینی یوقاتگنلر اوچون قیغوداشلیک بیلدیردی.
تشقی ایشلر وزیرلیگیدن بیریلگن یازمه بیاناتده، بولکیسی و موندوروده جایلشگن عسکری قرارگاهلر آماج قرار بیریلگن ترورچیلیک هجوملرده کوپلب عسکر و تینچ اهالی نینگ حیاتینی یوقاتیشی و یره لنیشیدن خبر بولگن لیکلری بیلدیریلدی.
"بو منفور هجوملرنی قاره له یمیز، حیاتینی یوقاتگنلرگه الله تعلی دن مغفرت، یره لی لرگه عاجل شفا تیله یمیز. قرینداش مالی خلقی و حکومتی گه قیغوداشلیکلریمیزنی بیلدیره میز" دیب ایتیلگن.
بولکیسی ده گی عسکری کمپ و موندوروده جایلشگن گارنیزیون گه قره ته اویوشتیریلگن هجوملرده 2 ته سی تینچ اهالی توپلم 27 کیشی حیاتینی یوقاتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
